stanford-oval/wikipedia huggingface dataset:
Päivikkikasvit
Aiheesta muualla

Finto: Kassu – Kasvien suomenkieliset nimet: Aizoaceae
Suomen Lajitietokeskus: Päivikkikasvit – Aizoaceae
Florabase (Arkistoitu – Internet Archive) Australia (englanniksi) (myös valokuvia)
Saksa yleisurheilun sisäratojen maailmanmestaruuskilpailuissa 2008

Saksa osallistuu Valencian sisäratojen MM-kisoihin 2008. Joukkue julkistettiin 27. helmikuuta 2008.
Joukkue > Miehet

60 metrin juoksu: Marius Broening
1 500 metrin juoksu: Carsten Schlangen, Christoph Lohse
3 000 metrin juoksu: Arne Gabius
60 metrin aitajuoksu: Thomas Blaschek, Willi Mathiszik
Seiväshyppy: Tim Lobinger, Danny Ecker
Pituushyppy: Peter Rapp
Kuulantyöntö: Peter Sack
Joukkue > Naiset

60 metrin juoksu: Verena Sailer
Korkeushyppy: Ariane Friedrich
Seiväshyppy: Julia Hütter, Anna Battke
Kuulantyöntö: Denise Hinrichs, Christina Schwanitz
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 60 m | Marius Broening | alkuerät | 2. | 6,74 |
| 60 m | Marius Broening | välierät | 4. | 6,67 |
| 1 500 m | Carsten Schlangen | alkuerät | 3. | 3.41,54 |
| 1 500 m | Christoph Lohse | alkuerät | 5. | 3.42,25 |
| 3 000 m | Arne Gabius | alkuerät | 7. | 7.59,48 |
| 3 000 m | Arne Gabius | loppukilpailu | 12. | 8.11,21 |
| 60 m aidat | Thomas Blaschek | alkuerät | 2. | 7,61 |
| 60 m aidat | Thomas Blaschek | välierät | 1. | 7,59 |
| 60 m aidat | Thomas Blaschek | loppukilpailu | 5. | 7,64 |
| 60 m aidat | Willi Mathiszik | alkuerät | 3. | 7,70 |
| 60 m aidat | Willi Mathiszik | välierät | 5. | 7,76 |
| Seiväshyppy | Tim Lobinger | karsinta | 1. | 570 |
| Seiväshyppy | Tim Lobinger | loppukilpailu | 5. | 570 |
| Seiväshyppy | Fabian Schulze | karsinta | NM | ei tulosta |
| Pituushyppy | Peter Rapp | karsinta | 14. | 759 |
| Kuulantyöntö | Peter Sack | karsinta | 7. | 20,27 |
| Kuulantyöntö | Peter Sack | loppukilpailu | 8. | 20,05 |
Tulokset > Naiset

| laji | urheilija | kilpailu | sijoitus | tulos |
| --- | --- | --- | --- | --- |
| 60 m | Verena Sailer | alkuerät | 3. | 7,37 |
| 60 m | Verena Sailer | välierät | 5. | 7,28 |
| Korkeushyppy | Ariane Friedrich | karsinta | 5. | 196 |
| Korkeushyppy | Ariane Friedrich | loppukilpailu | 8. | 193 |
| Seiväshyppy | Anna Battke | karsinta | 2. | 450 PB |
| Seiväshyppy | Anna Battke | loppukilpailu | 8. | 445 |
| Seiväshyppy | Julia Hütter | karsinta | 10. | 435 |
| Kuulantyöntö | Christina Schwanitz | karsinta | 2. | 18,97 |
| Kuulantyöntö | Christina Schwanitz | loppukilpailu | 6. | 18,55 |
| Kuulantyöntö | Denise Hinrichs | karsinta | 9. | 18,25 |
Pyhä Anna kolmantena

Pyhä Anna kolmantena, noin 1460. Fresko, Oratorio di San Lorenzo all’Alpe Seccio, Boccioleto, Vercelli, Italia.
Neitsyt Marian kuvatyypit
Annunziata * Apokalyptinen madonna * Conceptio immaculata * Itämaan tietäjät * Maestà * Marian taivaaseenottaminen * Mater dolorosa * Pietà * Sacra conversazione *  Suojaviittamadonna
Pyhä Anna kolmantena on kristillisessä taiteessa esiintyvä aihe. Se esittää Pyhän Annan tyttärensä Neitsyt Marian ja lapsenlapsensa Jeesus-lapsen kanssa. Pyhä Anna kolmantena oli suosittu aihe 1300-luvulta lähtien etenkin saksalaisessa taiteessa. Myös Leonardo da Vincin tulkinnat aiheesta, piirustus ja maalaus ovat tunnettuja.
Pyhä Anna kolmantena on ollut maalausten ohella yleinen veistosten aihe. Suomesta on löydetty 45 veistosta aiheesta, muun muassa Ulvilan kirkon keskiaikainen puuveistos. Pyhällä Annalla oli tärkeä asema, koska hän oli yksi Turun hiippakunnan kolmesta suojelijasta. 
Hahmojen yhteennivoutuvat asennot sekä naisten toisiaan toistavat eleet ja asut tuovat esille sukupolvien välisen jatkumon ja verisiteen. Toisinaan Anna näyttäytyy Jumalan feminiinisenä vastinparina. Veistoksissa samoin kuin Pyhä Anna kolmantena -maalauksissa on myös murheen ilmauksia, jotka viittaavat Jeesuksen ristinkuolemaan. Jeesus-lapsi saattaa olla samaan aikaan myös kuollut tai kärsivä mies. Veistokset eivät ole kotoisia perhekuvia, vaan inkarnaatiolle välttämätöntä äitiyttä korostavia hartauskuvia.
Aiheesta muualla

Pyhä Anna kolmantena Biblical art -sivustolla (Arkistoitu – Internet Archive)
Kuvia tai muita tiedostoja aiheesta Pyhä Anna kolmantena Wikimedia Commonsissa
Pyhän Marian kirkko (Badley)

| Pyhän Marian kirkko |
| --- | --- |

Sijainti:  Badley, Yhdistynyt kuningaskunta
Koordinaatit:  52°9′46.8″N, 1°0′50.4″E
Kirkkokunta:  Englannin kirkko
Tyylisuunta:  goottilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Marian kirkko on käytöstä poistettu kirkkorakennus Badleyn kylässä Suffolkissa Englannissa. Se on Grade I -suojelukohde, jota huoltaa Churches Conservation Trust.
Kirkko on rakennettu pääosin 1400-luvulla, mutta vanhimmat osat ovat valmistuneet noin vuonna 1200. Alttarin ympärillä olevat paneelit esittävät kymmentä käskyä, Isä meidän -rukousta ja uskontunnustusta.
Rajakylän tenniskeskus

Rajakylän tenniskeskus on Vantaan Rajakylän kaupunginosassa sijaitseva liikuntapaikka. Tenniskeskus sijaitsee Porvoonväylän eteläpuolella ja keskuksen naapurustosta löytyvät esimerkiksi Rajakylän koulu ja Latupuiston päiväkoti. Keskukseen kuuluu tennishalli ja liikuntahalli, ja asiakkaille on tarjolla  sulkapallo- ja tenniskenttien sekä liikuntasalin käyttövuoroja. Keskuksella on esimerkiksi kolme tenniskenttää sisällä ja kaksi massakenttää ulkona. Rajakylän tenniskeskus siirtyi Vantaan kaupungin liikuntapalveluiden hallintaan 1.6.2015 alkaen.
Aiheesta muualla

Vantaa Liikunta
Facebook-linkit
Rantaraitti (täsmennyssivu)

Rantaraitti viittaa seuraaviin:
Rantaraitti, merenrantaa myötäilevä kevyen liikenteen väylä Espoossa
Rantaraitti, maisema- ja kuntopolku Iijoen törmällä Pudasjärvellä
Rantaraitti, Jyväsjärven kiertävä kevyen liikenteen väylä Jyväskylässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rantaraitti”, voi hakea sivunnimihaulla, laajalla sivunnimihaulla tai tekstihaulla.
Quincy Promes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Quincy Anton Promes
Syntymäaika: 4. tammikuuta 1992 (ikä 32)
Syntymäpaikka: Amsterdam, Alankomaat
Pelipaikka: oikea laitahyökkääjä
Pituus: 174 cm
Seura
Seura: Spartak Moskova
Junioriseurat
: RKSV DCG
: Ajax
2008–2009: Haarlem
2009–2012: Twente
Seurat
| Vuodet | Seura | O | (M) |
| 2012–2014 | Twente | 34 | (11) |
| 2012–2013 | → Go Ahead Eagles (laina) | 32 | (13) |
| 2014–2018 | Spartak Moskova | 115 | (59) |
| 2018–2019 | Sevilla | 33 | (2) |
| 2019–2021 | Ajax | 39 | (18) |
| 2021– | Spartak Moskova | 11 | (3) |
Maajoukkue
| 2011 | Alankomaat U19 | 5 | (0) |
| 2012–2013 | Alankomaat U20 | 4 | (1) |
| 2013–2014 | Alankomaat U21 | 10 | (7) |
| 2014– | Alankomaat | 49 | (7) |
 Seurajoukkueuran tilastot kattavat vain kansalliset sarjat, päivitetty 12. kesäkuuta 2021.  Maajoukkueuran tilastot päivitetty 26. kesäkuuta 2021.
Quincy Anton Promes (s. 4. tammikuuta 1992 Amsterdam) on alankomaalainen jalkapalloilija, joka edustaa Venäjän Valioliigassa pelaavaa Spartak Moskovaa. Molempijalkainen Promes on pelipaikaltaan oikea laitahyökkääjä. Hän on pelannut myös Alankomaiden jalkapallomaajoukkueessa.
Vuonna 2023 Promes sai 1,5 vuoden vankeustuomion puukotettuaan vuonna 2020 serkkuaan jalkaan. Vuonna 2024 hänet tuomittiin Amsterdamin käräjäoikeudessa kuuden vuoden vankeusrangaistukseen osallisuudesta kokaiinin salakuljetukseen. Venäjällä ei ole luovutussopimusta Alankomaiden kanssa, ja siksi Promes pystyi jatkamaan peliuraansa Venäjällä Spartakissa. Maaliskuussa 2024 hänet pidätettiin Dubaissa, jossa hän oli joukkueensa mukana harjoitusleirillä. Hän joutui Dubaissa liikenneonnettomuuteen, ja hänet pidätettiin liikennerikkomuksesta epäiltynä.
Ura > Seurajoukkueura

Promes debytoi FC Twenten paidassa Eredivisiessä huhtikuussa 2012 AZ Alkmaaria vastaan. Kauden 2012–2013 hän oli lainassa Eerste Divisien Go Ahead Eaglesissa, tehden 32 ottelussa 13 maalia. Palattuaan Twenteen Promes teki ensimmäisen Eredivisie-maalinsa elokuussa 2013 FC Utrechtiä vastaan. Hän osui tuossa ottelussa kahdesti. Yhteensä Promes teki Twentelle 11 maalia 34 pelaamassaan ottelussa.
Elokuussa 2014 Promes siirtyi Venäjän valioliigan Spartak Moskovaan. Hän teki avauskaudellaan seuran paidassa 13 osumaa 28 ottelussa. Kaudella 2015–2016 hän teki 18 maalia 30 ottelussa, ja seuraavat kaudet tuottivat 12 ja 15 maalia. Kauden 2018–2019 Promes pelasi espanjalaisseura Sevillassa ja teki kaksi maalia 33 liigaottelussa. Tämän jälkeen hän pelasi Ajaxissa, kunnes hän helmikuussa 2021 palasi Moskovan Spartakiin.
Ura > Maajoukkueura

Promes on edustanut Alankomaita monissa eri nuorten maajoukkueissa. Alankomaiden A-maajoukkueessa hän debytoi maaliskuussa 2014 ystävyysottelussa Ranskaa vastaan. Ensimmäiset kaksi maaottelumaaliaan hän teki lokakuussa 2016 MM-karsintaottelussa Valko-Venäjää vastaan. Tämän jälkeen hän on tehnyt maalin toukokuussa 2017 Marokkoa, kesäkuussa 2017 Luxemburgia, toukokuussa 2018 Slovakiaa, marraskuussa 2018 Saksaa ja kesäkuussa 2019 Englantia vastaan.
Pástra

| --- | --- |
Tyyppi:  vuoristo 
Sijainti:  Länsi-Attika, Attika ja Boiotia, Keski-Kreikka, Kreikka
Korkeus merenpinnasta:  1 016 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pástra (kreik. Πάστρα) on vuori Keski-Kreikassa. Sen korkeus on 1 016 metriä. Vuori sijaitsee Länsi-Attikassa Boiotian rajalla.
Vuoren korkeimman huipun nimi on Petrogeráki (Πετρογεράκι). Toiseksi korkein huippu on Koúrtiza (Κούρτιζα, 1 015 metriä). Vuoren itäpuolella sijaitsee Párnitha-vuori ja länsipuolella Kithairónas-vuori.
Antiikin aikana Pástran ympäristössä sijaitsivat kaupungit Oinoe, Eleutherai, Erythrai ja Hysiai. 20. joulukuuta 1997 Kreikan ilmavoimien Lockheed C-130 Hercules -kuljetuskone tuhoutui törmättyään vuoreen. Onnettomuudessa kuoli viisi miehistön jäsentä.
RDS

RDS (Radio Data System) on FM-radiolähetyksissä käytetty tekniikka datan lähettämiseen radiolähetyksen ohessa. Se on käytössä yleisesti melkein kaikilla radioasemilla Suomessa.
RDS-järjestelmä sisältää seuraavat ominaisuudet:
AF-palvelu (Alternate Frequency) vaihtaa automaattisesti toiselle saman aseman taajuudelle, kun ensimmäisen taajuuden signaali heikkenee liikaa.
CT-palvelu (Clock Time) asettaa radion tai auton kelloon oikean ajan.
EON-palvelun (Enhanced Other Networks) avulla radiovastaanotin voi tarkkailla muita kanavia liikennetiedotusten varalta.
NEWS: Joissakin vastaanottimissa on NEWS-toiminto, jonka avulla laite voi automaattisesti siirtyä sille kanavalle, joilla se havaitsee menevän uutiset. Jos ennen sitä kuuntelit esimerkiksi CD-levyä, niin uutisten jälkeen laite palaa takaisin CD-levyn kuunteluun ja jatkaa levyn toistamista samasta kohdasta. Yleensä tämä toiminto ei ole käytössä, kun kuunnellaan radiota.
PS-palvelu (Program Service) lähettää radiovastaanottimelle aseman nimen tai muun viestin, jonka vastaanotin näyttää näytössään ja tallentaa asemien selailua varten. Pääsääntöisesti teksti tiivistetään tai jaetaan 8 merkin riveihin, sillä esimerkiksi monet autovastaanottimet eivät näytä pidempiä rivejä kokonaan. Eri vastaanottimista johtuvien erojen ja puutteiden vuoksi myös monet erikoismerkit, kuten pilkut ja pisteet saattavat jäädä pois. Tästä syystä RDS-teksteissä käytetäänkin yleisesti vain kirjaimia väliltä A-Z ja numeroita 0-9.
PTY-palvelun (Program Type) avulla kuuntelija voi etsiä tiettyä ohjelmistoa sisältäviä kanavia (esimerkiksi klassista musiikkia tai puheohjelmia).
REG-linkkien (Regionale links) avulla voidaan valita alueellista ohjelmistoa.
RT-teksti (Radio Text) sisältää lisätietoa ohjelmistosta tai asemasta, esimerkiksi soivan kappaleen esittäjän ja nimen.
TA/TP-palvelun (Traffic Announcement/Traffic Programme) avulla radio voi automaattisesti siirtyä kanavalle jossa lähetetään säännöllisesti liikennetiedotuksia ja esimerkiksi pysäyttää kasetin kuuntelun kun tiedotus alkaa.
TMC-palvelu (Traffic Message Channel) on erityisen purkulaitteen vaativa palvelu liikennetietojen välittämiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Mediamonitorin RDS-lista
RDS-koodit Suomessa
Pääpuolustusasema

Pääpuolustusasema on sodankäynnissä puolustavien joukkojen pääasiallinen asemapaikoista muodostuva puolustuslinja linjapuolustuksessa.
Rantalan harkkohytti

Rantalan (Hagan) harkkohytti sijaitsi Kortesjärvellä Rantalan kylässä Purmojoen varrella. Harkkohytti oli toiminnassa vuosina 1825–1852.
Harkkohytin perustivat ilmeisesti paikalliset talonpojat. Se käytti raudan valmistukseen Palo- ja Purmojärvistä nostettua järvimalmia sekä Purmojärven kylässä sijainneiden Kontiaisen ja Skåtterin talojen mailta kerättyä suomalmia. Harkkohytin omistajaksi tuli 1830-luvulla kauppias Gustaf Adolf Lindqvist joka teki pieniä uudistuksia laitokseen. Viimeisinä aikoina harkkohytti oli pitkiä aikoja käyttämättä.
Harkkohytin läheisyydessä oli myös muita teollisuuslaitoksia. Kauppias Lindqvistin harkkohytiltä noin puolen kilometrin päähän alavirtaan perustama lumppupaperitehdas sai privilegionsa 1846 ja se toimi vuosina 1848–1856/1859. Harkkohytin pohjoispuolella saattoi toimia lyhyen aikaa kaakeli-, fajanssi- ja saviruukkutehdas jolle Carl Jacob ja Abraham August saivat privilegion vuonna 1862. Alueella toimi pisimpään vesimylly ja saha.
Rantalan harkkohytistä ei ole säilynyt maan päällä näkyviä jäänteitä, ruukin padon paikka näkyy kuitenkin vielä koskessa. Joenuoma on entisen paperitehtaan kohdalla muuttunut ja entiselle harkkohytin paikalle on jokea ruopattaessa kasattu maata. Harkkohytin perustukset olivat näkyvissä vielä 1980-luvun alussa mutta ne ovat sittemmin jääneet pengerretyn rantanurmikon alle.
Pyhän Marian kirkko (Kirkby Lonsdale)

| Pyhän Marian kirkko |
| --- | --- |

Sijainti:  Kirkby Lonsdale, Cumbria, Yhdistynyt kuningaskunta
Koordinaatit:  54°12′13.3″N, 002°35′51.0″W
Tyylisuunta:  normanniarkkitehtuuri
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Marian kirkko (engl. St Mary's Church, Kirkby Lonsdale) on kyläkirkko Kirkby Lonsdalessa Englannissa. Se kuuluu Englannin kirkon Carlislen hiippakunnan Kendalin rovastikuntaan.
Kirkon lasimaalauksia
Vanhimmat osat ovat 1200-luvulta. Lukupulpetti on vuodelta 1619. Uusromaaniseen tyyliin rakennettu eteläkuisti on 1800-luvulta.
Kirkon pohjoispuolella on suojeltu puistomaja, joka on rakennettu 1700- ja 1800-lukujen vaihteessa. Maja oli aiemmin pappilan puistossa ja sillä oli alun perin pyramidin muotoinen katto.
Aiheesta muualla

Kuvia tai muita tiedostoja aiheesta Pyhän Marian kirkko (Kirkby Lonsdale) Wikimedia Commonsissa
Ray Kroc

Kroc vuonna 1976.
Raymond Albert ”Ray” Kroc (5. lokakuuta 1902 – 14. tammikuuta 1984) oli yhdysvaltalainen liikemies. Hän liittyi kalifornialaiseen yhtiöön, McDonaldsiin vuonna 1954. Kroc on väittänyt olevansa McDonaldsin perustaja, mikä on kiistanalaista.
Krocista on tehty vuonna 2016 elämäkertaelokuva The Founder.
Raivo (nimi)

Raivo on virolainen miehen etunimi. Sitä pidetään Virossa nimen Raimund ja Robert muunnoksena, mutta on myös esitetty, että sen taustalla olisi kuitenkin viron kielen sana raev, joka vastaa suomen kielen sanaa raivo. Suomessa nimeä Raivo on annettu erittäin vähän.
Tunnettuja Raivoja

Raivo Järvi (1954–2012), virolainen poliitikko, kuvittaja ja toimittaja
Raivo Nõmmik (s. 1977), virolainen jalkapalloilija
Raivo Puusepp (s. 1961), virolainen arkkitehti
Raivo Roosna (s. 1963), virolainen ryöstäjä.
Kuvitteellisia Raivoja

Raivo, supersankari Marvel-kustantamon sarjakuvissa
Raivo Vihkama, televisiosarjassa Salatut elämät
Pyhän Marian kirkko (Battersea)

| Pyhän Marian kirkko (Battersea) St Mary's Church, Battersea |
| --- | --- |

Sijainti:  Battersea Church Road, Battersea, Lontoo
Koordinaatit:  51°28′36″N, 0°10′32″W
Kirkkokunta:  Englannin kirkko
Hiippakunta:  Southwark
Rakentamisvuosi:  1777
Lisää rakennusartikkeleitaArkkitehtuurin teemasivulla
Pyhän Marian kirkko (engl. St Mary's Church, Battersea) on yksi Lontoon Wandsworthin vanhimmista kirkkorakennuksista. Se kuuluu Grade I -suojeluluokkaan.
Paikalla on ollut kirkko mahdollisesti jo vuodesta 800 lähtien. Nykyinen kirkko, jonka on suunnitellut paikallinen arkkitehti Joseph Dixon, rakennettiin vuosina 1775–1777. Kryptaa käytettiin hautauksiin vuoteen 1854 asti.
Aiheesta muualla

Kuvia tai muita tiedostoja aiheesta Pyhän Marian kirkko (Battersea) Wikimedia Commonsissa
Rantapuut

Rantapuut on Sigrid Schaumanin (1877-1979) toistaiseksi ajoittamaton öljytyö kankaalle, 40 × 27 cm. Ateneumin taidemuseo osti sen kokoelmiinsa vuonna 1995.
Rantapuut on maalattu todennäköisesti 1950-luvulla joko Italiaan tai Ranskan Rivieralle Mentoniin suuntautuneella matkalla. Korkean iän saavuttanut Sigrid Schauman oli tuolloin jo seitsemissäkymmenissä. Schaumanille tärkeää oli maalausaiheen aiheuttama aistimus, joka johti valon tutkimiseen ja väripigmenttien sekoittamisen välttelyyn jolloin värien kirkkaus lisääntyi.
Aiheesta muualla

Maalaus Suomen Kansallisgallerian sivuilla: Taidekokoelmat: Rantapuut.
Päivi Niemi-Laine

Päivi Niemi-Laine (ent. Järvinen, s. 2. huhtikuuta 1968 Riihimäki) on suomalainen ammattiyhdistystoimija. Niemi-Laine on työskennellyt Julkisten ja hyvinvointialojen liitossa vuodesta 2009 alkaen, mukaan lukien puheenjohtajana vuosina 2016–2023 ja nykyään yhteiskuntasuhteiden johtajana.
Ura

Koulutukseltaan Niemi-Laine on filosofian maisteri. Hän on suorittanut myös järjestöjohtamisen eMBA-koulutuksen 2018–2020 ja opiskellut yhteiskuntatieteiden tohtoriohjelmassa Tampereen yliopistossa vuodesta 2021.
1980–1990-luvulla Niemi-Laine työskenteli monenlaisissa käytännön työtehtävissä. Myöhemmin hän oli Hämeen Kansan avustava toimittaja 1996, 1997 ja 2001 ja toimi kansanedustaja Klaus Hellbergin avustajana 1999 ja kansanedustaja-ministeri Johannes Koskisen avustajana 1998–2001. Niemi-Laine oli mukana presidentti Tarja Halosen vaalikampanjassa 1999–2000.[lähde? ]
Niemi-Laine oli Riihimäen kaupunginvaltuutettu 1997–2005 ja kaupunginhallituksen jäsen 2001–2004. Hän oli rakennus- ja pelastuslautakunnan jäsen 1997–2000 ja perusturvalautakunnan jäsen 2001–2004. Hän oli SDP:n ehdokas vuoden 2003 eduskuntavaaleissa Hämeen vaalipiirissä. Niemi-Laine oli ehdolla vuoden 2004 eurovaaleissa. ja on ehdolla vuoden 2024 eurovaaleissa.
Vuosina 2001–2005 Niemi-Laine toimi Julkis- ja yksityisalojen toimihenkilöliitto Jytyn Helsingin alueen alueasiamiehenä/toiminnanjohtajana. Hän työskenteli Pardiassa TurvaPardian asiamiehenä 2005–2006, yhteiskuntasuhteiden koordinaattorina 2006–2008 ja vastaavana yhteiskuntasuhteiden asiantuntijana 2008–2009. Niemi-Laine aloitti JHL:n tutkimuksen ja yhteiskuntapolitiikan päällikkönä 2009. Ennen puheenjohtajuutta hän toimi JHL:n toimialajohtajana ja puheenjohtajan varahenkilönä vuodesta 2012 alkaen.
Niemi-Laine aloitti JHL:n puheenjohtajana kesäkuussa 2016 edellisen puheenjohtajan Jarkko Elorannan siirryttyä SAK:n puheenjohtajaksi. Kesäkuussa 2017 hänet valittiin puheenjohtajaksi seuraavalle viisivuotiskaudelle. Marraskuussa 2023 Niemi-Laine ilmoitti eroavansa puheenjohtajan tehtävästään ja siirtyvänsä JHL:n yhteiskuntasuhteiden johtajaksi johtuen näkemyseroista SAK:n kanssa. Eron taustalla oli JHL:n aiempi ilmoitus siitä, että liitto aloittaa selvityksen SAK:sta irtautumisesta sen vuoksi, ettei JHL:stä oltu valittu edustajaa työmarkkinajärjestöjen välisiin neuvotteluihin työmarkkinamallista. JHL:n ilmoitusta kritisoitiin laajasti ay-liikkeen ja myös JHL:n itsensä keskuudessa.
Vuoden 2024 alussa Niemi-Laine haki Porvoon kaupunginjohtajan virkaa. Hän myös lähti SDP:n ehdokkaaksi vuoden 2024 europarlamenttivaaleihin.
Niemi-Laine on naimisissa ja hänellä on kaksi lasta.
Luottamustoimia > Suomessa

Työväen Sivistysliiton Etelä-Hämeen piirijärjestön puheenjohtaja 2000–2003
Hämeen Kansa/Viikko-Häme -lehden hallituksen jäsen 2000–2003
Riihimäen teollisuuskylän hallituksen jäsen 2000–2005
Kanta-Hämeen sairaanhoitopiirin valtuuston varapuheenjohtaja 1997–2000
Hämeen maakuntaliiton hallituksen jäsen 2001–2005
Helsingin piirihallituksen jäsen 2005–2006
Pääkaupunkiseudun YTV:n hallituksen varajäsen 2007–2009
SAK:n hallituksen jäsen 2012–
Kevan hallituksen jäsen 2013–
SAK:n työvaliokunnan jäsen 2016–
Uusi keskusjärjestö -hankkeen liittojen kokouksen edustaja 2015–2016
Soste ry:n valtuuston jäsen 2015–2018
Koulutusrahaston hallintoneuvoston jäsenyys 2018-2019
Kalevan hallitusneuvosto 2020–
Keskinäinen vakuutusyhtiö Turvan hallituksen jäsen 2022–2023
Luottamustoimia > Kansainväliset järjestöt

Young Council, BSSSC – Baltic SeaStates Subregional Co-operation 2001–2005
European Federation of Public Service Unions EPSU:n kunta-alan pysyvän komitean pohjoismainen taustaryhmä, NOFS 2011–2016
Kunta-alan sosiaalidialogikomitea ja -työryhmät, EPSU 2011–2016
Kunta-alan pysyvä komitea, EPSU 2011–2016
Julkisen alan ammattiliittojen EU-yhdistys FIPSU, hallituksen jäsen 2016–2019
Kunnantyöntekijäin Pohjoismainen yhteistyö KPY, hallituksen jäsen 2016–2019
EPSU, hallituksen jäsen 2016–2019
Public Services International PSI, hallituksen jäsen, 2016–2019
Aiheesta muualla

Päivi Niemi-Laine Twitterissä
Päivi Niemi-Laineen nettisivut
Pyhän Marian kirkko (Helsinki)

| Pyhän Marian kirkko |
| --- | --- |
 Katolinen Pyhän Marian kirkko
Sijainti:  Mäntytie 2, Meilahti, Helsinki
Koordinaatit:  60°11′30″N, 024°54′01″E
Seurakunta:  Pyhän Marian seurakunta
Rakentamisvuosi:  1954
Suunnittelija:  arkkitehti Kaj Salenius
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Marian kirkko on katolisen Pyhän Marian seurakunnan kirkkorakennus Helsingin Meilahdessa. Vuonna 1954 valmistuneen kirkon on suunnitellut arkkitehti Kaj Salenius. Kirkon rakentamisesta vastasi puolestaan teollisuusneuvos Matti Karjanlahden omistama rakennusyritys.
Kirkon yhteydessä on myös muita tiloja, kuten seurakuntasali ja pappila. Näitä on korjattu vuonna 1976. Kirkon sisätilat on uudistettu vuonna 1985. Tuolloin kirkkoon tuli alttariseinälle saksalaisen diakonin ja taiteilijan Claus Kilianin luonnonkivimosaiikkityö. Kirkon sisustus on alun alkaenkin valmistunut vähitellen. Kuorissa on kaksi eri ajalta peräisin olevaa alttaria. Vanhin alttari on seinää vasten ja nykyinen pääalttari on kuorin keskellä. Kirkossa on erillinen kastekappeli. Kirkon vanhassa alttarissa on mm. Pius X:n ja Maria Gorettin pyhäinjäännökset, uudessa alttarissa taas pyhän Birgitan ja ja hänen tyttärensä Katariinan reliikki.
Kirkkosalin molemmin puolin olevat lasimaalaukset esittävät seitsemää ruumiillista ja seitsemää hengellistä laupeudentekoa. Kuorissa oleva Neitsyt Marian ikoni on ainaisen avun Äiti.
Kirkon urut ovat vuodelta 1965, ne on rakentanut ruotsalainen Richard Jacoby. Kirkon kellotornissa on kolme kelloa.
Aiheesta muualla

Kuvia tai muita tiedostoja aiheesta Pyhän Marian kirkko (Helsinki) Wikimedia Commonsissa
Lisää kirkosta Pyhän Marian seurakunnan www-sivuilla
Raivo (sarjakuvahahmo)

| Raivo |
| --- | --- |
 Raivo
Luoja(t):  Larry Hama & Paul Ryan
Kustantamo:  Marvel
Ensiesiintyminen:  The Avengers #326 (joulukuu 1990)
Henkilötiedot
Oikea nimi:  Elvin Daryl Haliday
Status:  Aktiivinen
Pituus:  160 cm (Elvin) 198 cm (Raivo)
Paino:  57 kg (Elvin) 126 kg (Raivo)
Ryhmäsidokset:  Kostajat, Uudet Soturit
Henkilöllisyydet:  Blacksmith
Voimat:  Valtavat fyysiset voimat, nopeus ja kestävyys
Suhteet
Sukulaiset:  Herra ja rouva Haliday (vanhemmat, kuolleita), Edna M. "Granny" Staples (isoäiti, kuollut); Andrew Chord ja Dwayne Taylor (huoltajat)
Raivo, oikealta nimeltään Elvin Haliday, on Marvel-kustantamon supersankari, jonka ensiesiintyminen tapahtui The Avengers -lehden numerossa 326 (joulukuu 1990). Hahmon loivat Larry Hama ja Paul Ryan.